Յոթներանգ ծաղիկը (մուլտֆիլմ)

Յոթներանգ ծաղիկը (), խորհրդային նկարված մուտֆիլմ, որը 1948 թվականին նկարահանել է ռեժիսոր Միխայիլ Ցեխանովսկին, «Սոյուզմուլտֆիլմ» ստուդիայում, ըստ Վալենտին Կատաևի համանուն հեքիաթի։

Սյուժե 
Փոքրիկ աղջիկ Ժենյան կախարդական ծաղիկ է ստանում։ Դրա յոթ թերթիկները յոթ ցանկություններ են, որոնք նա կարող է իրականացնել։ Ժենյան միանգամից չի հասկանում է, թե ինչ է ընկել իր ձեռքը, և նրա առաջին վեց ցանկությունները դատարկ ու անիմաստ են լինում։ «Վեց տերևները կորցրի և ոչ մի բավականություն չստացա» եզրակացնում է նա։ Միայն վերջին տերևով է նա իսկապես լավ գործ կատարում. օգնում է Վիտյային` բուժելով նրա կաղությունը,  որից հետո նրանք ուրախ խաղում են։

Հեղինակներ 
 Սցենարի հեղինակ` Վալենտին Կատաև
 Բանաստեղծության հեղինակ` Միխայիլ Վոլպին
 Ռեժիսոր` Միխայիլ Ցեխանովսկի
 Բեմադրող նկարիչներ` Լև Միլչին, Վերա Ռոջերո
 Կոմպոզիտոր` Յուրի Լևիտին
 Խորհրդատու ռեժիսոր` Վիկտոր Գրոմով
 Ռեժիսորի օգնական` Վերա Ցեխանովսկայա
 Օպերատոր` Միխայիլ Դրույան
 Հնչյունային օպերատոր` Ս. Ռենսկի
 Մոնտաժող` Լիդիա Կյակշտ
Նկարիչ-մուլտիպլիկատորներ`
 Դմիտրի Բելով
 Լիդիա Ռեզցովա
 Ալեքսանդր Բելյակով
 Պյոտր Ռեպկին
 Ֆաինա Եպիֆանովա
 Տատյանա Տարանովիչ
 Լև Պոպով
 Տատյանա Ֆյոդորովա
Ֆեոդոր Խիտրուկ
Ետնանկարների հեղինակ` Իրինա Տրոյանովա
 Տեխնիկական օգնական` Նատալյա Օռլովա
Դերերը հնչյունավորել են`
 Տատիկ` Տատյանա Բարիշևա
 Ժենյա` Նատալյա Զաշչիպինա
 Վիտյա` Բորիս Օմեխին

Մրցանակներ 

 4-րդ միջազգային կինոփառատոն Մարիանսկե Լազնեում` մրցանակ լավագույն մանկական ֆիլմ անվանակարգում։

Ստեղծում 
Ի տարբերություն այլ էկրանավորումերի, այս մեկն առավելագույնն է հետևում սկզբնական տեքստին և փոխանցում է դրա ֆոլկլորիային ոգին, բայց միևնույն ժամանակ այն ունի հավելյալ ընդլայնված ավարտ։  Մուլտֆիլմն ավարտվում է հետևյալ տեսարանով. խաղի ժամանակ Վիտյան և Ժենյան հասկանում են, որ մոլորվել են։ Գլխավոր հերոսը որոշում է  նորից կիրառել յոթներանգ ծաղիկը, բայց նկատում է, որ այդ ծաղիկի թերթիկները վերջացել են։

Այդ ժամանակ նրա առջև նորից է հայտնվում պառավ կինը և ասում ժենյային, որ նրա վեց ցանկությունները անօգուտ էին և այդ պատճառով, չնայած կախարդանքի խոսքերին, վեց թերթիկները չեն վերադառնա։ Սակայն վերջին թերթիկը նա օգտակար գործի համար է ծախսել` օգնել է Վիտյային, և այդ պատճառով այն վերադարձել է պառավի մոտ։

Նա տալիս է ծաղիկը երեխաներին, որից հետո երեխաները ցանում են թերթիկը նրա այգում։ Շատ շուտով հողից աճում է նոր յոթ թերթիկներով նոր ծաղիկ։ Վերջին տեսարանում Վիտյան և Ժենյան ծաղիկը ձեռքներին, իրար ձեռք բռնած` գնում են Մոսկվայի համայնապատկերի ֆոնին։

Տեսահոլովակ 
1980-ական թվականներից «Видеопрограмма Госкино СССР» ընկերությունն սկսել է թողարկել մուլտֆիլմը տեսաերիզի վրա։ 1990-ական թվականներին մուլտֆիլմը «Խոշոր պլան» ընկերության կողմից թողարկվել է խորհրդային լավագույն մուլտֆիլմերի հավաքածուներում։ DVD ձևաչափով մուլտֆիլմեը բազմիցս թողարկվել է մուլտֆիլմերի հավաքածուներում։

Տե՛ս նաև 
 Վերջին թերթիկը

Ծանոթագրություններ

Գրականություն 

. В. Катаев «Цветик-самоцветик» с.7-26.

Արտաքին հղումներ 
 
 
 «Цветик-семицветик» — Энциклопедия отечественного кино

«Սոյուզմուլտֆիլմ» ստուդիայի մուլտֆիլմեր
1948 մուլտֆիլմեր
Խորհրդային մուլտֆիլմեր
Ռուսերեն ֆիլմեր
Կարճամետրաժ ֆիլմեր